**BENDROS PASTABOS:**

1. Kartu su paraiška (bei su kartu teikiamais dokumentais) turi būti pateiktos paraiškos ir verslo plano finansinės dalies (exel formatu) el. versijos, įrašytos į el. laikmeną.
2. Jeigu projekte numatoma nauja statyba, rekonstrukcija ar kapitalinis remontas, kartu su paraiška bei kartu teikiamais dokumentais turi būti pateikta techninio projekto el. versija, įrašyta į el. laikmeną.
3. Siekiant įsitikinti, kad nepalikote neužpildytų paraiškos laukų, naudokitės funkcija „Tikrinti“.
4. Jei nežinote, ką rašyti konkrečiame paraiškos laukelyje, naudokitės informacija, pateikiama užvedus kompiuterio pelės kursorių ant klaustuko simbolio.

**PASTABOS PARAIŠKOS DALIŲ PILDYMUI:**

**1. Duomenys apie paraišką:**

Turite nurodyti projekto pavadinimą.

**2. Pareiškėjo duomenys:**

Turite nurodyti visus prašomus duomenis.

**3. Informacija apie partnerį (-ius):**

Dalinai užpildytoje paraiškos formoje ši dalis yra visiškai užpildyta pagal priemonės projektų finansavimo sąlygų aprašo reikalavimus. Šios dalies koreguoti nereikia.

**4. Projekto veiklos teritorija:**

1. Turite nurodyti prašomą informaciją apie projekto veiklos teritoriją.
2. Svarbu!: pagal priemonės projektų finansavimo sąlygų aprašo reikalavimus projektai turi būti įgyvendinami Lietuvos Respublikos teritorijoje, išskyrus Vilniaus, Kauno ir Klaipėdos miestų savivaldybes.

**5. Projekto aprašymas**

1. Turite užpildyti 5.1. – 5.3. dalis bei pateikti prašomą informaciją apie numatomą įgyvendinti projektą. Iš pateiktos informacijos turi būti aišku, kodėl būtina įgyvendinti šį projektą, kokios problemos bus sprendžiamos (išspręstos), kokie yra planuojami rezultatai, kaip bus užtikrintas tinkamas projekto administravimas, kodėl projektui būtina pagalba ir pan. Šiose dalyse nerekomenduojama pateikti prognostinių rodiklių reikšmių bei konkrečių asmenų vardų ir pavardžių.
2. Dalis ***„5.4. Projekto įgyvendinimo rizikos ir jų valdymas“*** yra dalinai užpildyta, t.y. yra nurodytos 3 pagrindinės rizikos, būdingos didžiajai daliai projektų. Turite pateikti informaciją (rizikos detalizavimą bei mažinimo priemones) apie šias rizikas pagal Jūsų planuojamo įgyvendinti projekto specifiką.
3. Dalyje **„*5.4. „Projekto įgyvendinimo rizikos ir jų valdymas*“** taip pat turite pateikti informaciją apie kitas rizikas (pagal sąrašą), jeigu jos yra būdingos Jūsų projektui.

**6. Projekto loginis pagrindimas**

1. Dalis ***„6. Projekto loginis pagrindimas“*** yra dalinai užpildyta.
2. Rekomenduojama, kad projektas turėtų 1 tikslą, 1 uždavinį ir ne daugiau kaip 5 veiklas.
3. Dalinai užpildytoje paraiškos formoje yra nurodytos 5 pagrindinės galimos projektų veiklos. Paraiškoje turite palikti tik tas veiklas, kurios aktualios Jūsų planuojamam įgyvendinti projektui.
4. Dalinai užpildytoje paraiškos formoje yra detalizuoti kiekvienos veiklos pagrindiniai galimi fiziniai veiklos įgyvendinimo rodikliai. Paraiškoje turite palikti tik tuos fizinius veiklos įgyvendinimo rodiklius, kurie yra aktualūs Jūsų projektui pagal planuojamas įgyvendinti veiklas.
5. Jeigu dalinai užpildytoje paraiškos formoje nėra nurodyta fizinio rodiklio siektina reikšmė, turite ją nurodyti pagal Jūsų projekto specifiką.
6. Paraiškoje turite pateikti kiekvienos planuojamos veiklos aprašymą, jos poreikio pagrindimą bei pateikti informaciją apie fizinius įgyvendinimo rodiklius (nurodyti struktūrą, pagrįsti poreikį ir pan.).

**7. Projekto biudžetas**

1. Dalis ***„7. Projekto biudžetas“*** yra automatiškai dalinai užpildoma pagal 6 dalies „*Projekto loginis pagrindimas*“ duomenis.
2. Prie kiekvieno fizinio veiklos įgyvendinimo rodiklio turite nurodyti tinkamų finansuoti išlaidų sumą bei pateikti šios sumos pagrindimą (skaičiavimus, nuorodas į pridedamus dokumentus ir kt.).
3. Svarbu!: projekto biudžeto kategorijos ***„6. Informavimas apie projektą“*** ir ***„7. Netiesioginės išlaidos ir kitos išlaidos pagal fiksuotąją projekto išlaidų normą“*** neturi būti pildomos bei išlaidos neturi būti numatomos. Šio kvietimo teikti paraiškas atveju, tai yra netinkamos finansuoti išlaidos.

**8. Projekto veiklų įgyvendinimo grafikas**

1. Šioje dalyje turite pateikti informaciją apie projekto bei veiklų trukmę.
2. Svarbu!: Projektų įgyvendinimo trukmė turi būti ne ilgesnė kaip 36 mėnesiai nuo projekto sutarties pasirašymo dienos. Projektas turi būti pradėtas įgyvendinti ne vėliau kaip per 6 mėnesius nuo projekto sutarties pasirašymo dienos. Jei projektas apima pastatų ir kitų statinių statybą, rekonstrukciją ar kapitalinį remontą - ne vėliau kaip per 12 mėnesių nuo projekto sutarties pasirašymo dienos.

**9. Informacija apie vykdomus ir įvykdytus pirkimus iki paraiškos pateikimo**

Turite nurodyti, ar projektui įgyvendinti esate pradėję ar įvykdę pirkimų procedūras iki paraiškos pateikimo.

**10. Informacija apie projekto pajamas**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**11. Projekto tinkamų finansuoti išlaidų finansavimo šaltiniai**

1. Turite nurodyti prašomų lėšų dydį ir Jūsų indėlio dydį.
2. Svarbu!: maksimalus galimas pagalbos intensyvumas priklauso nuo įmonės dydžio. Jei projektas skirtas tik moderniai įrangai ir (ar) įrenginiams, ir (ar) technologijoms įsigyti ir diegti, didžiausia finansavimo suma – 900.000,00 Eur. Jei projektas skirtas tiek žemės nuomai, statybai, rekonstravimui ar kapitaliniam remontui, tiek moderniai įrangai ir (ar) įrenginiams, ir (ar) technologijoms įsigyti – 2.100.000,00 Eur.

**12. Tinkamumo finansuoti reikalavimų neatitinkančių išlaidų detalizavimas**

1. Dalis ***„12. Tinkamumo finansuoti reikalavimų neatitinkančių išlaidų detalizavimas“*** yra dalinai užpildyta.
2. Dalinai užpildytoje paraiškos formoje yra išvardintos pagrindinės finansuoti reikalavimų neatitinkančios išlaidos. Paraiškoje turite palikti tik tas išlaidas, kurios aktualios Jūsų planuojamam įgyvendinti projektui, bei nurodyti konkrečias sumas.
3. Svarbu!: PVM nėra laikoma tinkamumo finansuoti reikalavimų neatitinkančiomis projekto išlaidomis.

**13. Stebėsenos rodikliai**

1. Dalis ***„13. Stebėsenos rodikliai“*** yra dalinai užpildyta.
2. Dalinai užpildytoje paraiškos formoje yra nurodyti visi privalomi produkto bei rezultatų rodikliai. Jūs turite pateikti informaciją apie šių rodiklių siektinas reikšmes, jeigu jos nėra nurodytos dalinai užpildytoje formoje.
3. Jūs taip pat galite pasirinkti papildomą rezultato rodiklį „investicijas gavusios įmonės pajamų padidėjimas“.

**14. Projekto atitiktis horizontaliesiems principams**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**15. Informavimas apie projektą**

Šioje dalyje turite pateikti informaciją apie planuojamas informavimo priemonės. Konkrečios priemonės priklauso nuo planuojamo įgyvendinti projekto.

**20. Paraiškos priedų sąrašas**

1. Dalis „***20. Paraiškos priedų sąrašas***“ yra dalinai užpildyta.
2. Dalinai užpildytoje paraiškos formoje yra išvardinti dokumentai, kuriuos gali reikėti pateikti pagal projektų finansavimo sąlygų aprašo reikalavimus. Jūs turite pažymėti ir pateikti visus privalomus pagal aprašą dokumentus. Konkretus dokumentų sąrašas priklauso nuo Jūsų projekto specifikos.
3. Pagal priemonę neturi būti teikiami šie dokumentai: „*Partnerio deklaracija*“, „*Informacija apie iš Europos Sąjungos struktūrinių fondų lėšų bendrai finansuojamų projektų gaunamas pajamas*“, „*Projekto biudžeto paskirstymas pagal pareiškėjus ir partnerius*“.
4. Jeigu konkretaus dokumento teikti neprivaloma, tačiau toks dokumentas numatytas kaip teikiamas dokumentas projektų finansavimo sąlygų apraše, (pavyzdžiui, neprašoma finansuoti PVM, tuomet neprivaloma teikti Klausimyno apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų arba, jei projekte neprašoma *De minimis* pagalbos, nereikia teikti Vienos įmonės deklaracijos), apie tai paaiškinama laisvos formos rašte, kuris turi būti pridedamas.
5. Jeigu sąraše nėra dokumento, kuris pagal Jūsų projekto specifiką turi būti teikiamas kartu su paraiška, turite įtraukti jį į pridedamų dokumentų sąrašą.